cyanic-selkie/wikianc huggingface dataset:
Poju Zabludowicz
The Presidents Club -gaalaillallisen ahdisteluskandaali
Tammikuussa 2018 uutisoitiin, että Zabludowicz osallistui ahdisteluskandaaliin johtaneeseen perinteikkääseen The Presidents Club -gaalaillalliseen. Kyseessä oli vain miehille tarkoitettu gaala, jonne Financial Times -sanomalehden naistoimittaja Madison Marriage soluttautui naisviihdyttäjänä. Heitä oli palkattu paikalle ihonmyötäisiin ja paljastaviin asuihin pukeutuneena 150 punnan maksua vastaan. Marriage ja monet muut naiset joutuivat tapahtumassa seksuaalisen häirinnän ja ahdistelun kohteeksi. Muun muassa Yhdistyneen kuningaskunnan opetusministeriön korkea-arvoinen johtaja David Meller erosi tapahtumien johdosta.
Kiasma_strike-kampanja
Joulukuun alussa vuonna 2022 yli 40 taiteilijaa kieltäytyi yhteistyöstä Kiasman kanssa Zabludowiczin takia. Nimekkäiden taiteilijoiden joukko vaati kestävämpiä eettisiä periaatteita julkisin varoin rahoitetulle nykytaiteen museolle siten, että Zabludowicz Art Trustin edustaja luopuu hallituspaikasta Kiasman tukisäätiössä. Tukisäätiö on itsenäinen elin, joka tukee Kiasman toimintaa taloudellisesti. Taiteilijoiden vaatimusten perustana oli Zabludowiczin rahoittamien organisaatioiden pitkään jatkunut tuki Israelin valtion Palestiinaa ja palestiinalaisia kohtaan harjoittamalle apartheid-politiikalle, ja Palestiinan miehitykseen kytkeytynyt liiketoiminta. Taustalla on ihmisoikeusjärjestö Amnestyn helmikuussa 2022 antama selvitys, jonka mukaan Israelin valtion ylläpitämä poliittinen järjestelmä täyttää apartheid-hallinnon tunnusmerkit. Sittemmin myös Yhdistyneiden kansakuntie n asiantuntijat ovat määrittäneet Israelin toimet apartheid-rikoksiksi. Zabludowiczin rahoittama ja Israelin puolesta lobbaava Britain Israel Communications and Research Centre (Bicom) -järjestö on kiistänyt apartheid-väitteet ja tuominnut Amnestyn selvityksen ”kieroutuneeksi”.
Kiasma_strike -kampanja sai alkunsa Terike Haapojan ja Eero Yli-Vakkurin haasteesta. Voima-lehdessä lokakuun alussa julkaistussa avoimessa kirjeessä he esittivät vaatimuksen Zabludowiczin jäsenyyden purusta Kiasman tukisäätiössä. Kampanjaan yhtyivät muun muassa vuonna 2022 Suomen suurimman kuvataidepalkinnon Ars Fennican saanut Eija-Liisa Ahtila sekä Pilvi Takala, Pauliina Feodoroff, Tuomas Laitinen, Jani Leinonen ja Teemu Mäki. Kiasmalle kohdistamassaan avoimessa kirjeessä Haapoja ja Yli-Vakkuri kirjoittavat lisäksi, että Zabludowiczilla on sijoituksia yhdysvaltalaiseen Palantir Technologiesiin, jonka palveluita israelilaiset turvallisuuspalvelut käyttävät palestiinalaisten vakoilussa ja profiloinnissa. Vain parissa päivässä boikotoijien määrä kasvoi liki sataan taiteilijaan. He ilmoittivat keskeyttävänsä yhteistyön Kiasman kanssa, kunnes Zabludowicz Art Trustin edustaja luopuu hallituspaikasta museon tukisäätiössä.
Helsingin Sanomain kolumnissa Saska Saarikoski piti boikottia tympeänä, kohtuuttomana, cancelointina ja ahdistavia ajatuksia mieleen tuovana. Hän kirjoitti ymmärtävänsä, että juutalaiset saattavat tukea Israelia liian tiukasti. Hän piti sitä inhimillisenä, varsinkin, jos tukija sattuu olemaan holokaustista selvinneen isän lapsi, kuten Zabludowicz. Kun yli 130 taiteilijaa oli liittynyt boikottiin, kansanedustaja Ben Zyskowicz totesi, että boikotti oli kohtuuton ja vaatimukset tuntuivat pahoilta, koska Zabludowiczin isä selvisi holokaustista. Zyskowicz asettui tukemaan Zabludowiczia. Zyskowicz totesi, että koska Zabludowicz on yksi Suomen tunnetuimmista ja varakkaimmista juutalaisista, boikotti näytti Zyskowiczista rasismilta ja antisemitismiltä eli juutalaisvihalta. Myös Helsingin hiippakunnan piispa Teemu Laajasalo syytti Kiasman mielenilmaukseen osallistuvia taiteilijoita juutalaisvihasta. Tähän Yli-Vakkuri vastasi, että: "Tavoitteena on, ettei Kiasman toiminnassa olisi mukana henkilöitä, jotka ovat rikastuneet laittomilla siirtomaa-alueilla tapahtuvasta liiketoiminnasta tai osallistuneet asekauppaan. Kyse on Palestiinan ihmisoikeustilanteen huomioimisesta". Hän sanoi, että Israelin valtion toimia miehitysalueella on voitava arvostella ilman, että vedetään yhtäläisyysmerkkejä juutalaisvastaisuuteen. Zyskowicz piti tätä ristiriitaisena, sillä tässä nostettiin hänen mukaansa silti tikunnokkaan yksittäinen juutalaistaustainen henkilö. Kun boikottiin oli yhtynyt yli 160 taiteilijaa, julkisuuteen tuli tieto, että Zabludowicz oli toiminut vielä alkuvuonna 2019 Bicomin hallituksessa. Kuitenkin aikaisemmin Kiasman tukisäätiön puheenjohtaja Pekka Lehtinen oli todennut, että Zabludowicz oli kertonut säätiön hallitukselle irtautuneensa Bicomista seitsemän vuotta sitten.
Yksityiselämä
Zabludowicz esiintyy äärimmäisen harvoin julkisuudessa. Hän puhuu sujuvasti suomea, ruotsia, englantia, saksaa, hepreaa ja jiddišiä. Hän on naimisissa brittiläisen taiteentukijan Anita Zabludowiczin kanssa, ja perheeseen kuuluu neljä lasta. Yksi lapsista on New Yorkin Manhattanilla asuva taidekeräilijä Tiffany Zabludowicz, joka kuuluu Solomon R. Guggenheimin säätiön nuorten taidekeräilijöiden neuvoston puheenjohtajistoon. Zabludowiczit asuvat Lontoossa, ja kesäpaikka heillä on Pernajan Sarvisalossa, jossa on kuvataidekeskus. He ostivat tilan Helsingin Sanomat -lehden omistavalta mediakonserni Sanoma Oyj:ltä.
Jääkiekon maailmanmestaruuskilpailut 1934
Jääkiekon maailmanmestaruuskilpailut 1934 pelattiin Milanossa, Italiassa. Kilpailussa oli aikaisempien vuosien tapaan 12 joukkuetta. Kanada voitti maailmanmestaruuden ja Yhdysvallat saavutti hopeaa. Pronssille yltänyt Saksa voitti myös Euroopan-mestaruuden, joka ratkaistiin samassa yhteydessä.
Karsintaryhmä C
Kolmannesta ryhmästä kelpuutettiin kaikki joukkueet jatkokierrokselle. Kanada ja Yhdysvallat saivat suoran jatkopaikan ilman karsintoja.
Lohkojen kakkosten karsinta
Lohkojen A ja C toisiksi sijoittuneet joukkueet karsivat neljännestä paikasta pudotuspeleihin ennalta laaditun säännön mukaisesti. B-lohkossa toiseksi sijoittunut Unkari sijoittui kuudenneksi.
Alempi loppusarja
Ranska luopui alemman loppusarjan paikastaan.
Pronssiottelu
Ottelussa ratkaistiin myös Euroopan-mestaruus.
Shadow World
Shadow World on suomalaisen melodisen death metal -yhtyeen Wolfheartin toinen albumi. Sen julkaisi Spinefarm Records elokuussa 2015. Albumin korkein sijoitus Suomen virallisella albumilistalla oli kuudentena.
Kappaleista "Aeon of Cold" ja "Zero Gravity" kuvattiin musiikkivideot.
Karl Liebknecht
thumb|right|Karl Liebknecht Karl Liebknecht (13. elokuuta 1871 Leipzig – 15. tammikuuta 1919 Berliini) oli saksalainen sosialisti ja Spartakistiliiton sekä Saksan kommunistisen puolueen perustajajäseniä.
Elämä
Liebknecht syntyi Leipzigissa. Hänen isänsä Wilhelm Liebknecht oli yksi Saksan sosiaalidemokraattisen puolueen perustajista. Karl oli isäänsä radikaalimpi ja sai voimakkaita marxilaisia vaikutteita opiskeltuaan lakia ja poliittista taloustiedettä Leipzigissa ja Berliinissä. Palveltuaan asepalveluksensa keisarillisissa pioneerijoukoissa Potsdamissa vuosina 1893–1894 ja työskenneltyään Arnsbergissä ja Paderbornissa vuosina 1894–1898 hän sai tohtorinarvon 1897 ja muutti Berliiniin 1899 pitämään lakiasiaintoimistoa veljensä Theodor Liebknechtin kanssa.
Liebknecht meni naimisiin Julia Paradiesin kanssa 8. toukokuuta 1900. Pari sai kaksi poikaa ja tyttären ennen vaimon kuolemaa 1911.
Vasemmistolainen toiminta
Lakimiehenä Karl Liebknecht toimi usein puolustusasianajajana toisille vasemmistososialisteille, joita syytettiin mm. sosialistisen propagandan salakuljettamisesta Venäjälle. Liebknecht osallistui myös itse tähän toimintaan. Hän liittyi Sosiaalidemokraattiseen puolueeseen (SPD) vuonna 1900 ja oli sosialistisen nuorisointernationaalin (IVSJO) pääsihteerinä vuosina 1907–1910. Hän myös kirjoitti laajasti militarismia vastaan (esim. Militarismus und Antimilitarismus – Militarismi ja antimilitarismi). Kyseinen kirjoitus johti myös hänen pidätykseensä 1907 ja hänet tuomittiin 18 kuukauden vankeusrangaistukseen Sleesian Glatzissa. Seuraavana vuonna hänet valittiin Preussin parlamenttiin huolimatta siitä, että hän oli edelleen vankilassa. Vuonna 1907 hän perusti vasemmistonuorten kansainvälisen liiton IUSYn.
Sota
Liebknecht oli toisen internationaalin aktiivinen jäsen ja sosialistisen nuorisointernationaalin perustaja. Vuonna 1912 Liebknecht valittiin valtiopäiville sosiaalidemokraattien listalta, osana SPD:n vasemmistosiipeä. Hän vastusti Saksan osallistumista ensimmäiseen maailmansotaan, mutta puoluelinjaa seuraten äänesti välttämättömien sotalainojen puolesta 4. elokuuta 1914. Toisessa äänestyksessä 2. joulukuuta 1914 hän oli valtiopäivien ainoa sotaa vastaan äänestänyt jäsen. Hän kritisoi toimikaudellaan aktiivisesti sosiaalidemokraattista johtoa, etunenässä Karl Kautskya – ja etenkin puolueen kantaa sotaan. Edustajakaudellaan Liebknecht meni myös uudelleen naimisiin taidehistorioitsija Sophie Ryssin kanssa.
Vuoden 1914 loppuun mennessä Liebknecht, yhdessä Rosa Luxemburgin, Leo Jogichesin, Paul Levin, Ernest Meyerin, Franz Mehringin ja Clara Zetkinin kanssa perustivat ns. spartakistiliigan (Spartakusbund). Liiga julkaisi näkemyksiään sanomalehdessä nimeltä Spartakusbriefe, ”spartakistikirjeet”. Lehti julistettiin pian laittomaksi. Liebknecht pidätettiin ja lähetettiin itärintamalle. Hän kieltäytyi taistelemasta ja palveli sodassa hautaamalla kaatuneita. Rintamalla hänen terveytensä alkoi heikentyä nopeasti ja lokakuussa 1915 hänen sallittiin palata takaisin Saksaan.
Liebknecht pidätettiin uudelleen sodanvastaisen mielenosoituksen jälkeen Berliinissä 1. toukokuuta 1916. Tapahtuman oli organisoinut spartakistiliiga. Hänet tuomittiin kahden ja puolen vuoden vankeusrangaistukseen valtiopetoksesta, ja myöhemmin rangaistus nostettiin neljään vuoteen ja yhteen kuukauteen. Liebknecht kuitenkin vapautui lokakuussa 1918 Maximilian von Badenin armahdettua kaikki poliittiset vangit. Saksan vallankumouksen puhjettua Liebknecht jatkoi toimintaansa spartakistiliigassa ottaen kaksoisjohtoaseman yhdessä Rosa Luxemburgin kanssa ja julkaisi lehteä Rote Fahne ("punalippu").
9. marraskuuta Liebknecht julisti vapaan sosialistisen tasavallan (freie sozialistische Republik) syntyneeksi Berliinin kaupunkilinnan parvekkeelta kaksi tuntia sen jälkeen, kun Philipp Scheidemann oli julistanut Weimarin tasavallan perustetuksi valtiopäivätalon parvekkeelta.
Spartakistikapina
Uudenvuodenyönä 1918–1919 Liebknecht osallistui KPD:n, Saksan kommunistisen puolueen perustamiseen. Rosa Luxemburgin, Leo Jogichesin ja Clara Zetkinin kanssa Liebknecht oli myös tärkeä vaikuttaja tammikuun 1919 ns. spartakistikapinassa Berliinissä. Saksan uusi hallitus Friedrich Ebertin johdolla vastasi kapinaan väkivaltaisesti käyttäen apunaan keisarillisen armeijan rippeitä ja oikeistolaisia aseellisia joukkoja Freikorpseja. 13. tammikuuta kansannousu oli kukistettu. Liebknecht ja Rosa Luxemburg joutuivat Freikorpsin sotilaiden kaappaamaksi ja heidät vietiin Berliinin Eden-hotellin. Siellä heitä kidutettiin ja kuulusteltiin useita tunteja. Tämän jälkeen heidät teloitettiin ja ruumiit viskattiin Landwehrkanaliin 15. tammikuuta 1919.
Soidinsuo
Soidinsuo voi tarkoittaa:
Bryan Ruiz
Bryan Ruiz González (s. 18. elokuuta 1985 Alajuela, Costa Rica) on costaricalainen jalkapalloilija. Ruiz on hyökkäävä keskikenttäpelaaja.
Ruiz pelaa myös Costa Rican jalkapallomaajoukkueessa.
Purjehdus kesäolympialaisissa 1968
75px|right|Purjehdus
Vuoden 1968 kesäolympialaisten purjehdus järjestettiin 14. – 21. lokakuuta 1968 Acapulcossa Meksikossa. Laji oli mukana olympialaisten ohjelmassa 14. kertaa. Mukana oli 249 osanottajaa 41 eri maasta. Tapahtumia oli viisi.
Performance Racing
Performance Racing on ruotsalais-brittiläinen pikkuformulatalli. Talli perustettiin vuonna 1999, jolloin talli kilpaili Europa Cup Formula Opel-sarjassa. Vuosina 2001-2007 talli kilpaili Britannian F3-sarjassa voittaen B-luokan mestaruuden kolme kertaa vuosina 2001, 2004 ja 2006. Vuosina 2006-09 talli kilpaili A1 Grand Prix-sarjassa edustaen Pakistania ja Indonesiaa. Vuodesta 2003 lähtien talli on kilpaillut Saksan F3-sarjassa ruotsalaisella lisenssillä. Talli on kilpaillut myös Ruotsin F3 ja International Formula Master-sarjoissa.
Paul Gilreath
Paul Gilreath on yhdysvaltalainen elokuvasäveltäjä ja -tuottaja. Hän on työskennellyt elokuvien parissa vuodesta 1985 lähtien. Gilreath on säveltänyt musiikkia muun muassa elokuviin Joey ja Haastaja. Tuottajana hänet palkittiin vuonna 2011 Bostonin elokuvajuhlien parhaan elokuvan palkinnolla draamaelokuvasta 96 Minutes.
Yoda
Yoda on kuvitteellinen hahmo, joka esiintyy George Lucasin luoman Tähtien sodan universumissa. Yodan ensiesiintyminen oli vuonna 1980 elokuvassa Imperiumin vastaisku. Alkuperäisissä elokuvissa hän koulutti Luke Skywalkerista jediä taistelemaan Galaktista Imperiumia vastaan. Esiosatrilogiassa hän toimi jediritarikunnan suurmestarina ja palveli korkea-arvoisena kenraalina Kloonisodissa.
Ulkomuoto
Yoda on ulkomuodoltaan pienikokoinen, vihreäihoinen olento, jolla on suuret korvat ja kurttuinen iho. Hänen tuntematon rotunsa on hyvin harvinainen ja pitkäikäinen. Yoda on ainoastaan 66 senttimetriä pitkä. Yoda pukeutuu vaatimattomaan jedi-kaapuun ja käyttää harvoin vihreäteräistä valomiekkaansa. Yodalla on vihreät silmät ja valkoiset hiukset. Hän käyttää gimerpuista kävelysauvaa.
Yodan viisaan ilmeen kerrotaan pohjautuvan hahmon maskeeranneen Stuart Freebornin sekä tunnetun fyysikon ja matemaatikon Albert Einsteinin kasvoihin.
Luonteenpiirteitä ja tapoja
Yoda oli kaikkien aikojen viisain ja voimakkain tunnettu jediritari. Häntä arvostettiin viisautensa ja taistelutaitojensa vuoksi. Hän oli yleensä ystävällinen ja kiltti, mutta osasi olla myös tiukka ja jopa pelottava. Hän oli ikäisekseen uskomattoman ketterä ja taitava taistelija, ja hänen kykynsä käyttää Voimaa oli erittäin suuri. Yoda koulutti useita merkittäviä jedejä, kuten kreivi Dookun, Mace Windun, Ki-Adi-Mundin, Obi-Wan Kenobin (vain osittain) ja Luke Skywalkerin (Ei aloittanut, eikä pystynyt viemään koulutusta loppuun).
Yodalla oli omituinen tapa puhua, sillä hän sijoitti predikaatin aina lauseen loppuun, esimerkiksi ”vaikea nähdä pimeää puolta on”. Hän oli myös kuuluisa viisaista opetuksistaan.
Nimi
Nimi Yoda pohjautuu sanskritin kieleen, jossa yoddha merkitsee ”soturia”. Yoda saattaa myös liittyä hepreankieliseen sanaan yodea, joka merkitsee ”hän tietää” tai ”se joka tietää”.
Toteuttaminen
Elokuvissa Yodan ääninäyttelijä on englantilainen näyttelijä Frank Oz. Alkuperäisessä Tähtien sota -trilogiassa ja Pimeässä uhassa Yodaa esittää Frank Ozin naruilla ohjaama savinukke. Yodan nuken suunnitteli Stuart Freeborn. Kloonien hyökkäyksessä ja Sithin kostossa Yoda on toteutettu tietokoneanimaatiolla. Tietokoneanimaatio johtuu osittain siitä, että nukkehahmolla ei olisi voitu toteuttaa valosapelilla taistelevaa Yodaa.
Alkuperäinen trilogia
Yoda tekee vain lyhyen esiintymisen elokuvassa Jedin paluu. Hänestä oli tullut sairas ja heikko. Hän kertoo Luken jo suorittaneen koulutuksensa, mutta tulevan oikeaksi jediksi vasta kun kohtaa uudelleen Darth Vaderin. Yoda vahvistaa sen, että Vader on Luken isä, minkä Vader itse oli kertonut Lukelle Pilvikaupungissa. Sitten Yoda kuolee rauhallisesti 900-vuotiaana ja hänen kehonsa katoaa tullen "yhdeksi Voiman kanssa". Yoda oli kuitenkin kertonut Lukelle, että on toinenkin Skywalker. Ja vähän ajan kuluttua Obi-Wanin henki kertoi Lukelle toisen Skywalkerin olevan Luken piilossa pidetty kaksoissisar, jonka Luke tajuaa olevan prinsessa Leia. Elokuvan lopussa, Imperiumin kukistumisen jälkeen, Luke näkee Yodan hengen yhdessä Obi-Wanin ja Anakin Skywalkerin (Vaderin todellisen minän) henkien kanssa.
Esiosatrilogia
Elokuvassa Tähtien sota: Episodi I – Pimeä uhka esiintyi nuorempi versio Yodasta. Esiosatrilogian elokuvista ainoastaan Pimeässä uhassa hahmo toteutettiin vielä nukkena, mutta vuoden 2011 Blu-ray -julkaisussa Yoda-nukke oli korvattu tietokoneanimoidulla hahmolla, jollaisena se nähtiin myös esiosatrilogian myöhemmissä osissa.
Elokuva sijoittuu 35 vuotta ennen Imperiumin vastaiskua ja siinä Jedimestari Qui-Gon Jinn tuo jedineuvoston eteen nuoren Anakin Skywalkerin, jonka Jinn uskoi olevan muinaisissa ennustuksissa mainittu salaperäinen "valittu", joka toisi tasapainon Voimaan. Yoda aistii Anakinissa paljon pelkoa, mikä johtuu Anakinin kaipauksesta äitiään kohtaan. Yoda ja muut neuvoston jäsenet, joita johti Yodan ohella Mace Windu, kieltäytyivät antamasta lupaa kouluttaa poika jediksi. Kun sith-lordi nimeltä Darth Maul oli surmannut Qui-Gon Jinin, Obi-Wan Kenobi anoi Yodalta lupaa kouluttaa Anakin, koska oli luvannut niin edesmenneelle mestarilleen. Yoda antoi Obi-Wanille jediritarin arvonimen ja vastentahtoisesti luvan kouluttaa Anakin.
Elokuvassa Tähtien sota: Episodi III – Sithin kosto Yoda johtaa jedineuvoston pyrkimyksiä etsiä salaperäinen sith-lordi Darth Sidious. Ylikansleri Palpatinelle oli myönnetty jo lähes rajattomia hätävaltuuksia ja hän alkaa sekaantua jedien asioihin nimittämällä Anakinin edustajakseen jedineuvostoon. Neuvosto myöntää paikan Anakinille, mutta ei jedimestarin arvoa. Anakin alkaa tämän myötä kuitenkin menettää uskoaan jedeihin.
Palpatine antaa kloonisotilaille käskyn 66 tappaa kaikki jedikenraalinsa. Yoda oli tähän aikaan planeetta Kashyyykillä, missä hän komensi kloonisotilaita ja wookiee-sotureita taisteluun separistien taisteludroideja vastaan. Kun kloonisotilaat muualla päin galaksia surmasivat jedikenraalejaan, Yoda tunsi muiden jedien kuolemat Voiman kautta. Kloonikomentaja Green sekä erään toisen kloonisotilaan yrittäessä salamurhata Yodan, nämä saivat itse surmansa yrityksessä. Wookiee-johtajien Tarffulin ja Chewbaccan avulla Yoda pakeni Kashyyykiltä ja palasi Coruscantiin missä hän tapasi Obi-Wanin ja senaattori Bail Organan. Organan lähtiessä senaatin hätäkokoukseen, missä Palpatine muutti Tasavallan Imperiumiksi, Yoda ja Obi-Wan palasivat Coruscantin jeditemppeliin, missä jopa lapsioppilaat oli surmattu. He saavat selville Anakinin olevan vastuussa temppeliin jääneiden jedien kuolemasta. Yoda päättää kohdata Palpatinen ja lähettää Obi-Wanin pysäyttämään Vaderin. Obi-Wan ei haluaisi tappaa Anakinia, mutta Yoda toteaa "Anakinin olevan poissa ja Darth Vaderin ottaneen hänen paikkansa".
Yoda ja Palpatine käyvät valosapelitaistelun, jonka aikana he tuhoavat osan senaatintalon istuntosalista. Yoda kuitenkin joutuu lopulta perääntymään ja päättää lähteä Dagobahiin piilottelemaan Imperiumilta, kunnes tulisi uusi tilaisuus tuhota sithit. Ennen lähtöään hän todistaa Padmén kuolemaa sekä Luken ja Leian syntymää ja neuvoo Obi-Wania viemään Luken Tatooinelle setänsä ja tätinsä luokse. Lisäksi hän vielä kertoo Obi-Wanille olleensa yhteydessä Qui-Gonin henkeen. Yodan ja Obi-Wanin lisäksi vain senaattori Organa, Larsin perhe sekä R2-D2 tiesivät Anakinin lasten todelliset henkilöllisyydet.
Jatko-osatrilogia
Yodan ääntä kuullaan elokuvassa Star Wars: The Force Awakens, joka sijoittuu aikaan 30 vuotta Imperiumin kukistumisen jälkeen. Nuori romunkerääjä Rey kuulee Yodan äänen osana näkyään, jonka hän kokee koskettaessaan valosapelia, joka kuului Lukelle ja aiemmin Anakinille.
Elokuvassa Star Wars: The Last Jedi Yoda esiintyy henkenä, kun Luke miettii Reyn lähdettyä pitäisikö hänen polttaa Ahch-Ton jeditemppelin raunioilla sijaitseva uneti-puu, jonka sisällä jedien pyhiä kirjoituksia sisältäviä kirjoja säilytettiin. Juuri kun Luke on kävelemässä puuta kohti, Yoda ilmestyy ja sanoo, että jedin on aina oltava varma päätöksestään. Kun Luke alkaa epäröidä puun polttamista, Yodan henki kutsuu ukkospilviä, joiden salamat sytyttävät puun palamaan. Luke katsoi kauhistuneena sivusta, mutta Yoda sanoi hänelle, että jedeillä itsellään on kaikki todellinen tieto eikä kirjoilla ja että Rey ei tarvinnut enää hänen opastustaan (koska Rey oli Luken tietämättä vienyt lähtiessään kirjat mukanaan). Yoda neuvoi myös Lukea oppimaan virheistään, joita oli tehnyt Ben Solon kohdalla ja sanoi mestareiden todellisen taakan olevan se, että he ovat sitä minkä yli heidän oppilaansa kasvavat. Alkuperäisen trilogian tavoin, Yoda toteutettiin elokuvassa nukkena.
Elokuvassa Star Wars: The Rise of Skywalker Yodan ääni puhuu muiden menneisyyden jedien ohella ja lainaa näiden ohella voimaansa Reylle taistelussa Palpatinea vastaan, sanoen ”Yksin et koskaan ollut ole” ja ”Nouse Voimassa”.
Animaatiot
Yoda esiintyy animaatioelokuvassa Star Wars: The Clone Wars ja sitä seuraavassa seuranneessa animaatiosarjassa, ääninäyttelijänään Tom Kane. Elokuvassa Yoda nimittää Ahsoka Tanon Anakinin padawaniksi, uskoen sen auttavan Anakinia tulemaan vastuullisemmaksi henkilöksi. Animaatiosarjassa Yoda viettää suurimman osan Coruscantilla jedineuvoston luona, mutta lähtee toisinaan suorittamaan tietynlaisia tehtäviä, kuten neuvottelemaan Rugosan kuningas Katuunkon kanssa, sekä kohtaamaan taistelussa Asajj Ventressin johtaman droidiarmeijan.
Roman Vališin
Roman Galjaskarovitš Vališin (13. joulukuuta 1937 – 1979) oli yksi toisen maailmansodan jälkeisen kauden merkittävimmistä udmurttilaisista kirjailijoista.
Roman Vališin syntyi talonpojan perheeseen Baškortostanin Kaltasyn piirin Verhni Tyhtemin kylässä. Opettajaopistosta valmistuttuaan hän opiskeli Udmurtian pedagogisen instituutin kielen ja kirjallisuuden tiedekunnassa. Hän työskenteli maaseudulla opettajana ja piirilehden toimittajana sekä myöhemmin Iževskissä Sovetskoi Udmurtija ja Molot -lehtien toimituksissa. Neuvostoliiton kirjailijaliiton jäseneksi hänen hyväksyttiin vuonna 1975.
Yoda
Legends
Yoda ei nuorena tiennyt olevansa herkkä Voimalle, vaan lähti kotiplaneetaltaan nuoressa iässä ja teki pakkolaskun eräälle suoplaneetalle. Hän tapasi siellä hysalrialaisen jedimestarin nimeltä N'Kata Del Gormo, joka otti Yodan padawanikseen. Viimeistään 96-vuotiaana Yodasta oli tullut jedimestari sekä jedineuvoston jäsen. Hänen padawanejaan olivat kreivi Dookun lisäksi olleet aikoinaan myös Mace Windu, Ki-Adi-Mundi ja Kit Fisto.
Roman Vališin
Vališinin ensimmäinen kertomus ilmestyi vuonna 1958. Ensimmäinen kertomuskokoelma julkaistiin vuonna 1966. Kirjailijan tärkein teos on pienoisromaani Töl gureź (”Tuulten vuori”, 1978), josta hänelle myönnettiin postuumisti Udmurtian valtionpalkinto vuonna 1980.
Kirjailija kuoli sydänkohtaukseen vain 42-vuotiaana.
Star Stable Online
Star Stable Online on vuonna 2011 julkaistu netistä ladattava 3D-hevospeli. Se on tyypiltään monen pelaajan (MMORPG) ratsastussimulaatiopeli. Peliä pelaa miljoonia ihmisiä. Pelin on kehittänyt Pixel Tales ja sen omistaa Star Stable Entertainment AB. Star Stablea voi pelata PC:llä, Macilla, iPhone:lla tai iPad:lla. Peliin tulee joka keskiviikko uusi päivitys, joka sisältää uusia tehtäviä, tapahtumia, hevosia, varusteita, vaatteita tai alueita. Vuoden 2015 alussa peliin oli rekisteröitynyt yli kaksi miljoonaa pelaajaa. Peli on saatavilla yli 130 maassa ja se on käännetty 12 kielelle. Peli on tehty Ruotsissa. Vuonna 2017 peliin oli rekisteröitynyt yli 10 miljoonaa pelaajaa. Peli ilmestyi myös suomeksi joulukuussa 2017.
Engadgetin arvostelijan mukaan pelin alkuperäinen kohderyhmä on varhaisteini-ikäiset tytöt, mutta sen käyttäjäyhteisössä toimii 17-40-vuotiaita ratsastuksen harrastajia. Pelihahmon sukupuolta ei voi valita, se on aina tyttö. Syynä on, että peli haluaa kertoa pelaajille, että myös tytöt voivat olla sankareita. Nuoresta kohderyhmästä kertoo se, että pelillä on omat sivut pelaajien vanhemmille, ja erityinen käyttäjäpolitiikka alle 13-vuotiaiden käyttäjien tietojen osalta.
Pelaaminen
Pelin alussa pelaaja luo itselleen hahmon ja tämän hevosen, jonka jälkeen pelaaja pääsee pelaamaan alkutaipaleen tehtäviä. Tehtävien tekemisestä pelihahmo saa pisteitä, joiden avulla hahmon taso nousee. Tason noustessa avautuu uusia, vaikeampia tehtäviä jotka jatkavat pelin tarinaa. Niistä hahmo saa myös mainepisteitä ja Jorvikin šhillinkejä, joilla voi ostaa hevoselle ruokaa ja varusteita ja hahmolle vaatteita. Avoinna olevat tehtävät näkyvät keltaisina huutomerkkeinä ei-pelattavien-hahmojen yläpuolella. Näistä tehtävistä hahmo saa tasoa nostattavia pisteitä, mainepisteitä sekä šhillinkejä. Joskus tehtävistä voi saada palkinnoksi myös ruokaa, tavaroita, vaatteita ja varusteita. Päivittäiset tehtävät näkyvät sinisinä huutomerkkeinä. Näistä hahmo saa vain mainepisteitä ja šhillinkejä. Kun pelaaja on alkanut suorittaa tehtävää, huutomerkki muuttuu harmaaksi, ja kun sen on suorittanut, se muuttuu vihreäksi. Jos hahmon päällä on kellon kuva, se tarkoittaa, että tehtävä jatkuu seuraavana päivänä. Jos taas hahmon päällä on sydämen kuva, se tarkoittaa, että pelihahmon mainetaso on liian alhainen. Tehtävä avautuu, kun mainetaso on tarpeeksi korkea. Yleensä mainetaso on eri jokaisessa eri yhteisössä, esimerkiksi perheillä ja kaupungeilla on oma mainetasonsa.
Hevosta pelaaja voi kouluttaa päivittäisillä kisaradoilla, joista hevonen saa tasopisteitä ja hahmo šhillinkejä ja mainepisteitä. Mitä enemmän hevosta kouluttaa, sitä nopeampi ja ketterämpi siitä tulee. Hevosen maksimitaso on 15. Kisaradat voi ratsastaa vain kerran päivässä niin, että niistä saa pisteitä sekä rahaa. Kisaratojen läheisyydessä on kumminkin kisataulu, jota klikkaamalla voi ratsastaa ratoja yksin tai kavereiden kanssa. Kisoissa voi myös rikkoa oman, tai muiden ennätyksiä ja voi päästä top 20 nopeimman kisan suorittajan listalle.
Peliä voi pelata ilmaiseksi tasolle 5 asti, jolloin ilmaistehtävät loppuvat ja hahmo voi liikkua rajoitetulla alueella. Tämän jälkeen voi ostaa Star Rider -jäsenyyden, joka valinnan mukaan kestää kuukauden, kolme kuukautta, tai ikuisuuden (Lifetime). Jäsenyyden mukana pelaaja saa myös kerran viikossa 100 Star Coins -pelirahaa, jota voi myös ostaa erikseen. Star Coins -rahalla pelissä pystyy ostamaan sellaisia asioita, joita šhillingeillä ei pysty ostamaan, kuten hevosia, meikkejä ja uusia kampauksia. Myös jotkin varusteet ja vaatteet ovat sellaisia, joita ei voi ostaa šhillingeillä. Star coins -rahalla voi myös yöpyä, joka aukaisee kellotehtävät jo ennen seuraavaa päivää. Niillä voi myös palkata tallihoitajan. Tallihoitaja hoitaa hevoset puolestasi ja hevosesi pysyvät iloisina.
Hevoset
Hevos- ja ponirotuja pelissä on paljon. Jokaisesta rodusta on myös useita eri värivaihtoehtoja. Jotkut hevosrodut ovat kalliimpia kuin toiset. Myös hevoset, joilla on jokin erikoisliike, maksavat joskus enemmän. Lähes kaikki ponit ovat halvempia kuin hevoset ja uusimmat hevoset ovat kalliimpia kuin vanhemmat. Pelissä on myöskin muutama fiktiivinen hevosrotu, mm. Jorvikin lämminverinen ja Jorvikin villihevonen. Pelaajan aloitushevonen on itse asiassa juuri Jorvikin lämminverinen, jonka ulkonäköä voi pelin alussa muuttaa mieleisekseen.
Hevosen nopeuteen vaikuttavat merkittävästi sekä hevosen että ratsastajan varusteet ja taso. Huonosti hoidettu eli surullinen hevonen on aina hitaampi kuin iloinen hevonen. Hevosen iloisuus näkyy vasemmassa yläkulmassa hevosen nimen alapuolella.
Hevosen nopeuteen vaikuttavat merkittävästi ratsastajan ja hevosen varusteet, sekä ratsastajan ja hevosen taso. Jorvikin villihevonen (Jorvik Wild Horse) on yhtä nopea kuin muutkin pelin hevoset uuden päivityksen johdosta.
Jokaisella pelaajalla on oma kotitalli, josta löytyy vaatekaappi ja karsinoita. Tallissa on aina aluksi 12 karsinaa, mutta tallia voi päivittää jopa 18 karsinaan asti. Tallin päivittäminen maksaa 249 star coinsia.
Hevosia voi myös laittaa laitumelle, jolloin ne eivät vie tilaa tallista, mutta ne ovat yhä sinun ja voit laittaa ne takaisin talliin aina halutessasi. Hevosia voi myös myydä ja jokaisesta hevosesta saa 2500 šhillingiä.
Chat-ominaisuudet
Pelissä on chat, jossa pelaajat voivat kommunikoida ja ystävystyä toistensa kanssa. Chatteja on viisi erilaista; "sano", joka näkyy lähellä oleville, "ystävä", joka näkyy vain valitulle ystävälle, "yleinen", Star Rider -jäsenille avoin chat, joka toimii vain tietyillä alueilla, "ryhmä", joka näkyy vain henkilöille, jotka ovat ryhmässä kanssasi, ja "kerho", joka on tarkoitettu ratsastusklubille ja vain kerhon jäsenet näkevät sen. Pelissä voi saada chat-kiellon, jonka aikana ei pysty puhumaan chatissa. Chat-kielto ei kuitenkaan kestä ikuisuutta, vaan loppuu tietyn ajan päästä. Chat-kiellon voi saada kiroilemalla, puhumalla liian pitkiä sanoja, loukkaamalla muita tai puhumalla epäsopivasti.
Ratsastuskerho Pelissä voi luoda ratsastuskerhon ja kutsua siihen jäseniä. Kerhoilla on erilaisia teemoja; on este-, lännenratsastus- ja katrillikerhoja. Kerhoilla on myös oma kerhotalo, jossa voidaan kokoontua esimerkiksi kerran viikossa, ja päättää ensi viikon tapahtumat, sekä jokaisella kerholla on myös oma ratsastushalli johon pääsee kerhotalolta.
Usein kerhot järjestävät monta kertaa viikossa joko koko palvelimelle tai vain omille jäsenille tapahtumia. Tapahtumat voivat olla esimerkiksi vaelluksia, estetunteja, katrillitunteja, leikkitunteja, realistisia maastoja jne. Vain mielikuvitus on rajana. Kerhot voivat myös kisata keskenään mm. Katrillissa. Kisoissa on yleensä yksi kisan järjestäjä joka toimii myös tuomarina. Kukin kerho kisaa vuorollaan ja lopussa tuomari päättää mikä kerho oli hänen mielestään paras.
Suosittua ajanvietettä ovat myös roolipelit, jotka ovat levinneet myös Instagramin puolelle.
Pelimaailma - Jorvikin saari
Pelissä eletään Jorvikin saarella, jossa on 11 aluetta: Moorland, Hopeametsäaukio, Kultamäkien laakso, Sadonkorjuuseutu, Piileksivän dinosauruksen laakso, Eteläkavion niemimaa, Mistfall, Jarlaheim, Uusi mäenharja, Villikorpi ja Hännänkärjen kylä.
Hopeametsäaukio sisältää monia pieniä alueita: Moorland, Pintan linnoitus, hopeametsäaukion kylä, hopeametsäaukion kartano, tähtiloisteen hevostila, ikituulen pellot, laaksola, Laaksolan järvi, Kelohonkala, Hopeametsäaukion linna, Doyleyn luostari ja kuusilaakso. Joistakin edellä mainituista paikoista löytyy hevostalli, jonka pelaaja voi maksua vastaan vaihtaa kotitallikseen (alussa kotitalli on aina Moorland). Ne, joilla ei ole Star Rider -jäsenyyttä, voivat liikkua Moorlandin ja pintan linnoituksen välillä.
Kultamäkien laaksossa on syksyinen maisema. Sieltä löytyy variksenpelättimen mäki, Pii-noidan suo, länsiniemen kalastajakylä, Jasperin kurpitsafarmi sekä kultalehden talli.
Sadonkorjuuseutu jakautuu kahteen osaan: pohjoiseen ja eteläiseen. Pohjoisesta löytyy viherlaakso, unohdetut pellot, Jarlaheim, hevoshakasaari ja Jorvikin tallit. Eteläisen osan nimi on Epona, joka jakautuu itäiseen ja läntiseen osaan. Idässä on mm. Peilisuo, observatorio, uudenmäenharjan tallit. Lännessä on mm. Kuunsirpin kylä, tähtitorni ja myrskyfarmi.
Piileksivän dinosauruksen laakso on talvinen erämaa, jossa ei ole hevostallia. Jään peittämässä järvessä on jättimäisen dinosauruksen luuranko. Piileksivän dinosauruksen laaksosta löytyy kuitenkin pieni leiri, missä pystyy mm. Tekemään tehtäviä ja ostamaan vaatteita ja varusteita.
Eteläkavio on aukea saari, josta voi löytää villihevosia vaeltamassa. Saarella on eteläkavion farmi ja hevostalli. Saarella on myös erakko sekä hänen pieni mökkinsä, jonka lähellä sijaitsee muinainen kivikehä.
Mistfall on Jorvikin kansallispuisto, jonka kasvillisuus on tummaa havumetsää, taianomaisia kukkia ja puita. Mistfallin etelässä on pieni kylä, Dundull. Mistfallissa on myös järvi, joka toimii asukkaiden ainoana juomavesilähteenä. Mistfallin ensimmäinen osa avattiin joulukuussa 2017 ja se avataan kolmessa eri osassa. Mistfallista pääsee myös bussilla jorvikin kaupunkiin, niin kuin myös Pintan linnoituksesta ja länsiniemen kalastajakylästä.
Jorvikin kaupunki sisältää pienempiä alueita: jorvikin kaupungin aukio, Aideenin aukio, kuvernöörin putous ja laituri 13. Näille alueille ei saa hevostaan mukaan, vaan näillä hahmo kulkee kävellen. Alueille kuljetaan bussilla ja metrolla. Busseja lähtee ympäri Jorvikin saarta. Alueilla on erilaisia kahviloita ja kauppoja joista voi ostaa varusteita hevoselle ja vaatteita ratsastajalle.
Discovery (Pink Floydin albumi)
Discovery on Pink Floyd -yhtyeen albumien yhteispakkaus (box set), joka ilmestyi 2011 Why Pink Floyd...? -uudelleenjulkaisukampanjan avauksena. Pakkaus sisältää yhtyeen kaikki 14 studioalbumia, jotka on uudelleen remasteroinut James Guthrie. Pakkaukseen sisältyy 60-sivuinen taidekirjanen, jonka on suunnitellut Storm Thorgerson.
Lauri Valonen
220px|pienoiskuva|Lauri Valonen Lauri Johannes Valonen (28. syyskuuta 1909 Helsinki – 2. lokakuuta 1982 Lahti) oli Lahden Hiihtoseuraa edustanut suomalainen yhdistetyn hiihtäjä ja mäkihyppääjä, jonka ura ajoittui 1930-luvulle. Hän saavutti yhdistetyn hopeaa Vysoké Tatryssa pidetyissä vuoden 1935 hiihdon maailmanmestaruuskilpailuissa. Sollefteån MM-kilpailuissa 1934 hän sijoittui mäkihypyssä neljänneksi ja yhdistetyssä viidenneksi. Garmisch-Partenkirchenissä pidettyjen vuoden 1936 talviolympialaisten yhdistetyssä Valonen oli neljäs voitettuaan mäkiosuuden ylivoimaisesti sekä mäkihypyssä kuudes.
Valonen voitti yhdistetyn Suomen-mestaruuden vuosina 1932, 1933 ja 1934. Salpausselällä hän voitti yhdistetyn vuonna 1932 sekä mäkihypyn vuosina 1934, 1935 ja 1936. Holmenkollenilla hän sijoittui mäkihypyssä Birger Ruudin jälkeen toiseksi vuonna 1934.
Valonen pelasi myös pesäpalloa 1930-luvulla Lahden Mailaveikoissa voittaen Suomen-mestaruuden. Hänen veljensä Oiva Valonen oli mäkihypyn Suomen-mestari.
Carl Schuricht
thumb|right|Carl Schuricht (n. 1910)
Carl Schuricht (3. heinäkuuta 1880 Danzig, Saksa – 7. tammikuuta 1967 Corseaux, Sveitsi) oli saksalainen kapellimestari ja säveltäjä.
Vaiheet toisen maailmansodan loppuun saakka
Schuricht kutsuttiin johtamaan orkestereita Lontooseen ja Milanon La Scalaan vuoden 1914 aikana, mutta hän piti urallaan ilmeisesti taukoa ensimmäisen maailmansodan ajan. Vuonna 1921 hän teki paluun johtamalla Wilhelm Furtwänglerin kanssa Johannes Brahmsille omistetun festivaalin. Vuonna 1923 Schurichtista tuli Wiesbadenin musiikkijohtaja, jona hän toimi vuoteen 1944. Maailmansotien välisenä aikana Schuricht myös työskenteli kapellimestarina Saksan ensimmäisen Mahler-festivaalin aikana (Wiesbaden, 1923), teki esiintymisiä St. Louisissa (1927) ja Lontoossa (1931) sekä johti kesäkonsertteja Alankomaiden Scheveningenissä (1930–1939). Vuonna 1933 Schuricht sai nimityksen Berliinin filharmonisen kuoron johtajaksi. Vuonna 1934 hän johti ensimmäisen kerran Wienin filharmonikkoja. Vuosina 1937–1944 hän oli Frankfurtin radion sinfoniaorkesterin päävierailija ja vuosina 1943–1944 Dresdenin filharmonikkojen päävierailija. Tämän jälkeen Schuricht toimi lyhyesti myös Dresdenin filharmonikkojen pääkapellimestarina päävierailijana viettämänsä kauden jälkeen, mutta lähti Saksasta syksyllä 1944 ja asettui Sveitsiin, jossa aloitti yhteistyön Orchestre de la Suisse Romanden kanssa.
Ura toisen maailmansodan jälkeen
Salzburgin festivaalin aloitettua taas toimintansa vuonna 1946 Schuricht johti jälleen Wienin filharmonikkoja. Hän palasi johtamaan Wieniin Furtwänglerin muistokonserttiin vuoden 1956 alussa ja johti konsertin myös tammikuun Mozart-viikolla Salzburgissa. Kun Erich Kleiber pian kuoli, Wienin filharmonikot kutsuivat Schurichtin johtamaan orkesterin tulevan Yhdysvaltain-kiertueen yhdessä André Cluytensin kanssa. Kiertueella Schuricht johti kaksitoista konserttia. Samana vuonna (1956) hän myös johti kaikkien Ludwig van Beethovenin sinfonioiden esitykset Lyonissa. Schuricht työskenteli 1950-luvun loppupuolella myös Yhdysvalloissa ja johti Wienin filharmonikkoja uudella kiertueella Euroopassa. Vuonna 1958 Schuricht sai 80-vuotispäivänsä yhteydessä Wienin filharmonikkojen kunniajäsenyyden. Viimeisinä vuosinaan hän teki vielä esiintymisiä vierailijana Lontoossa ja Berliinissä. Viimeisen konserttinsa hän johti Salzburgin festivaalilla vuonna 1965.
Levytykset
Schuricht teki kattavan levytysuran. Säveltäjiä, joiden teoksia hän levytti, olivat muiden muassa Beethoven, Anton Bruckner, Richard Strauss, Johann Sebastian Bach, Georg Friedrich Händel, Robert Schumann, Johannes Brahms, Richard Wagner ja Johann Strauss II.
IBM PC -yhteensopiva tietokone
IBM PC -yhteensopiva tietokone on henkilökohtainen tietokone (PC), joka on arkkitehtuuriltaan IBM PC:n kaltainen.
IBM PC -yhteensopivista koneista ovat vähitellen kehittyneet nykyiset pääasiassa Microsoft Windows -käyttöjärjestelmää ja AMD64-arkkitehtuuria käyttävät koneet.
Valmistajat
Ensimmäinen julkaistu "PC-klooni" oli Columbia Data Productsin kesäkuussa 1982 julkaisema MPC 1600 "Multi Personal Computer", jonka mainostettiin pystyvän ajamaan IBM Personal Computerin ohjelmia ja käyttämään sen lisälaitteita. Koneessa oli myös tuplasti muistia, kaksi levykeasemaa ja enemmän laajennuspaikkoja kuin IBM:n koneessa. Marraskuun 1984 BYTE-lehti kertoi että kone ajoi ongelmitta mm. Microsoft Flight Simulator-, WordStar-, Lotus 1-2-3- ja dBASE II -ohjelmia ja piti sitä markkinoiden parhaana löytönä.
Seppo Muraja
Seppo Muraja (noin 1943 – maaliskuu 1974) oli suomalainen Turussa asunut rakennusmestari joka tuli tunnetuksi ylitettyään vuonna 1970 Atlantin tavallisella puolikannellisella tuulilasimoottoriveneellä.
IBM PC -yhteensopiva tietokone
Valmistajat
IBM julkaisi BIOSin olennaiset osat, mutta sen tekijänoikeus säilyi IBM:llä, joka aikoi estää lisensoimattomien kloonien valmistuksen. IBM esti kloonien valmistajia kopioimasta BIOSia suoraan, jolloin nämä kehittivät oman vaihtoehtoisen toteutuksen. IBM:n alkuperäisen suunnitelman mukaan ROM-muistissa sijaitseva BIOS sisältää palvelut laitteiston käyttöön. Pian ilmestyivät laiteajurit, jotka käyttivät laitteistoa kuten eri näyttötoimintoja ilman BIOSia.
Seppo Muraja
Muraja oli moottoriveneilyn ja vesihiihdon harrastaja. Murajalla oli Suomen mestaruuksia vesihiihdossa ja hän saavutti vesihiihdon nopeusennätyksen Turun saaristossa.
IBM PC -yhteensopiva tietokone
Valmistajat
Compaq julkaisi ensimmäisen PC-yhteensopivan koneensa Compaq Portablen marraskuussa 1983.
Seppo Muraja
Atlantin ylitys 1970
Seppo Muraja ja Arto Kulmala matkasivat kesällä 1970 sipoolaisen veneenvalmistajan Marinon Marino Mustang avomoottoriveneellä Atlantin yli Senegalin Dakarista Etelä-Amerikkaan Brittiläiseen Guyanaan. Heidän oli tarkoitus hinata veneen tarvitsema polttoaine kahdessa ponttoonissa veneen perässä mutta tämä suunnitelma ei toiminut käytännössä ja polttoaine täytyi säilyttää 200 litran tynnyrissä veneen keskellä olleessa vedenpitävässä ruumassa. Marino Mustang-vene oli 4,3 metriä pitkä ja 1,70 m leveä ja sen omapaino oli noin 210 kiloa. Veneessä oli 36 hevosvoiman Archimedes Penta 360 perämoottori.
IBM PC -yhteensopiva tietokone
Valmistajat
Alussa PC-yhteensopivien valmistajien oli takaisinmallinnettava BIOS itse, jotta ohjelmistot toimisivat yhteensopivasti. Varhaisissa klooneissa yhteensopivuus ei aina ollut hyvä. Muutamassa vuodessa Phoenix-yhtiöllä tarkka ja toimiva takaisinmallinnettu BIOS, jota se lisensoi kolmansille osapuolille. Ajan mittaan perustettiin myös muita yrityksiä, jotka kehittivät ja myivät IBM-yhteensopivaa BIOS-ohjelmistoa, kuten American Megatrends (AMI), Phoenix Technologies ja Award Software.
Seppo Muraja
Atlantin ylitys 1970
Veneen keulakannelle oli asennettu tilapäinen masto ja apupurje ja suuri osa matkasta tehtiin purjehtimalla, koska mukana ollut polttoaine ei olisi riittänyt koko matkan ajaksi. Polttoaineen loputtua he sattuivat pääsemään paikalle tulleeseen norjalaiseen rahtilaivaan, joka kuitenkin oli matkalla eri suuntaan kohti New Yorkia. Sen vuoksi he jatkoivat matkaa omalla veneellään kohti Etelä-Amerikkaa. Loppumatkan aikana Vene kaatui ja miehet menettivät lähes kaikki varusteensa. Matkan päätepisteeksi vaihtui alkuperäisen Ranskan Guayanan sijasta Brittiläinen Guyana. Veneen luovuttanut Marino oli luvannut Murajalle ja Kulmalalle uuden veneen jos matka onnistuisi ja tämä lupaus pidettiin. Murajan ja Kulmalan Atlantin ylityksessä käyttämä vene on nykyisin Marinon varastossa Sipoon Söderkullassa.
IBM PC -yhteensopiva tietokone
Valmistajat
Compaqin, Dellin ja Hewlett-Packardin kaltaiset kloonivalmistajat nousivat suuriksi PC-yhteensopivien valmistajiksi.
Seppo Muraja
Lyhyeen päättynyt maailmanympärimatka
Joulukuussa 1972 Muraja lähti Pertti Oinaalan kanssa Turusta maailmanympärimatkalle Hello Dolly-nimisellä 5,7 metriä pitkällä Finmar Daycruiser moottoriveneellä. Vene oli osallistunut aiemmin avomerikilpailuihin. Matka katkesi jo kuitenkin alkuvaiheissa, kun veneen moottori hajosi ja Muraja joutui jäämään rahavaikeuksien takia erääseen ranskalaiseen kalastajakylään. Hän pääsi jatkamaan yksin matkaansa vasta kun Urpo Lahtisen Lehtimiehet-yhtymä lahjoitti hänelle uuden moottorin ja toimitti sen Ranskaan. Muraja hukkui kuitenkin myrskyssä Biskajanlahdella maaliskuussa 1974. Hänen veneensä löydettiin tyhjänä. 31-vuotiaan Murajan ruumis löytyi pari viikkoa myöhemmin Castetsin kaupungin edustalta lähellä Ranskan ja Espanjan rajaa. Muraja haudattiin Turkuun huhtikuun lopulla 1974.
IBM PC -yhteensopiva tietokone
Valmistajat
IBM:n valta-asema oli häviämässä jo vuonna 1986. IBM pyrki saamaan asemansa takaisin esittelemällä Micro Channel Architecture (MCA) -väylän, jota se lisensoi maksua vastaan. Muut valmistajat keskittyivät standardoituihin ratkaisuihin ja ISA-väylistä kehitettiin EISA sekä myöhemmin nämä korvasi PCI.
IBM myi henkilökohtaisten tietokoneiden osastonsa Lenovolle kaupalla, joka valmistui vuonna 2005. Kaupan toteutuminen oli kiinni Yhdysvaltain viranomaisista, jotka olivat huolissaan kansallisesta turvallisuudesta, koska IBM:llä on tehdas Yhdysvalloissa. Lupa myyntiin myönnettiin, mutta toiminnalle asetettiin joitakin ehtoja.
Kehitys
IBM:n valtakauden jälkeen PC-standardien eteenpäinviennistä ovat vastanneet yksittäisten komponenttien valmistajat, tärkeimpänä suoritinvalmistaja Intel, joka esitteli muun muassa PCI- ja AGP-väylät sekä ATX-standardin. ATX määrää PC-yhteensopivien koneiden virtalähteiden ja emolevyjen koot, ja sitä kautta myös koteloiden muodot. Intelin julkaisemat piirisarjat ja emolevyjen referenssitoteutukset ovat pohjana eri komponenttivalmistajien emolevyille, ja niille asennetaan Intelin valmistama suoritin. Emolevyt puolestaan määräävät käytettävät oheislaitteiden laajennusväylät ja liitännät. Intelin lisäksi ainoa merkittävä suoritin- ja piirisarjavalmistaja on AMD, joka aloitti valmistamalla lisenssillä Intelin suorittimia ja 2000-luvun vaihteessa valmisti Intelin suorittimia nopeampia suorittimia.
Monia PC-yhteensopivien keskeisiä ratkaisuja kehittävät ja ylläpitävät erilaisen valmistajien yhteenliittymät:
Seppo Muraja
Lyhyeen päättynyt maailmanympärimatka
Muraja kuvasi Atlantin ylitystään Viikko-Sanomien numeroissa 33-37/1970 ilmestyneissä matkakuvauksissa sekä 1971 ilmestyneessä omakustannekirjassaan Psycopaatilla yli Atlantin. Murajan matkakuvaus on ilmestynyt myös lyhennettynä Joni Skiftesvikin toimittamassa kirjassa Jo viheltää takilassa (WSOY 1993).
IBM PC -yhteensopiva tietokone
Kehitys
Eräät PC-koneiden ratkaisut ovat syntyneet spontaanisti tai yhden valmistajan tuotteen määrittelemänä. Esimerkiksi Creativen Sound Blaster oli de facto äänistandardina kunnes suora laitteiston käyttö tuli tarpeettomaksi. Sittemmin AC'97-määrittely ja myöhempi Intel High Definition Audio ovat korvanneet Sound Blasterin emolevyille integroitujen ääniominaisuuksien standardina.
3D-grafiikkaa varten koneisiin ovat tulleet niihin erikoistuneet grafiikkaprosessorit, joista varhaisena esimerkkinä 3dfx:n Voodoo.
Useimmista muista mikrotietokonetyypeistä poiketen PC ei ole täysin siirtynyt pois alkuperäisestä CISC-suoritinarkkitehtuuristaan, vaan uusimmatkin PC-suorittimet ovat edelleen laitteistotasolla Intel 8086 -yhteensopivia. Vaihtoehtoisia suoritinarkkitehtuureita PC-laitteille ovat tarjonneet muun muassa DEC (vuonna 1992 julkaistu 64-bittinen Alpha) sekä Intel (IA-64-arkkitehtuuri ja sen mukaiset Itanium-suorittimet). Nämä eivät kuitenkaan ole tehokkuudestaan huolimatta menestyneet tavallisten käyttäjien keskuudessa huonon x86-ohjelmien suorituskyvyn vuoksi. Juuri yhteensopivuuden vuoksi AMD:n AMD64:stä tuli PC-koneiden hallitsevaksi suoritinarkkitehtuuri. AMD64 on Intelin x86-arkkitehtuurin laajennus, ja se tukee vanhoja x86-käskyjä suoraan niitä varten varatuissa toimintatiloissa säilyttäen yhteensopivuuden vanhempien ohjelmistojen kanssa. Käskykannan suosion vuoksi myös Intel joutui lisensoimaan sen sen omaa 64-bittistä IA-64-käskykantaa käyttävän Intel Itaniumin epäonnistuttua markkinaosuutensa laajentamisessa.
Muistiteknologia
Aiemmin käytetty SIMM-liitäntä on vaihtunut DIMM-liitäntään. Kannettavissa malleissa on usein käytössä SO-DIMM. Muistiteknologia on vaihtunut FPM DRAM -piireistä DDR4 SDRAM -piireihin.
Northbridge ja suoritinväylä on korvattu suorittimeen integroidulla muistiohjaimella ja pakettikytkentäisellä yhteydellä kuten AMD:n käyttämä HyperTransport ja Intelin käyttämä QuickPath.
AMD on myöhemmin AMD Zen -arkkitehtuurissa siirtynyt käyttämään moniprosessointia tukevaa Infinity Fabric -väylää.
Suoritinteknologia
8- ja 16-bittiset x86 prosessorit on korvattu 32-bittisillä IA-32-prosessoreilla ja uudelleen 64-bittisillä X86-64-suorittimilla.
Aiemmin ulkoinen matematiikkasuoritin on nykyään integroituna suoritinpiirille. Muistinhallintayksikön lisäys mahdollisti näennäismuistin käytön.
Varhaiset x86-suorittimet käyttivät segmentoitua muistia.
Laajennusväylät
PCI- ja AGP-väylät on korvattu myöhemmin PCI Express -väylillä.
Tallennusmedialiitännät
ST-506- ja ESDI-väylät on korvattu IDE-väylällä ja edelleen SATA-väylällä.
Levykeasemaväylät eivät enää ole uusissa tietokoneissa mukana USB:n yleistymisen myötä.
Palvelimissa yleiset SCSI- ja SAS-liitännät eivät ole yleistyneet PC-koneissa korkeamman hintansa johdosta. FireWire ei ole PC-koneissa yleinen ja useammin tavataan Applen tuotteissa.
Uusia väyliä ovat muun muassa M.2-liitäntä.
Virtalähteet
Virtalähdeliitännät ovat vaihtuneet AT-tyyppisestä ATX-tyyppisiin.
Samalla mm. Molex-tyyppiset laitekohtaiset virtaliittimet ovat vaihtuneet SATA-tyyppisiin sekä PCI Express -tyyppisiin.
Emolevymallit
Emolevyjen malleja on useampia, kuten ATX, Mini-ITX ja Nano-ITX sekä näiden variaatioita.
Nämä mallit eroavat mm. emolevyjen mittojen mukaan sekä käytettyjen liitäntöjen mukaan (ks. DIMM ja SO-DIMM).
Integroidut piirit
Aiemmin laajennuskorteilla olleet äänipiirit ja Ethernet-toiminnot ovat nykyään integroituna emolevylle.
Audioliitäntöjä on sekä analogisia että digitaalisia (optisia) S/PDIF liitäntöjä käytössä, usein molempia samalla emolevyllä.
USB-ohjain on yleensä integroituna emolevyllä.
Näytönohjaimet
Näytönohjaimet joissa on grafiikkaprosessori (GPU) ovat yksi yleisin erillinen laajennuskortti nykyisissä kotitietokoneissa.